
Gobaith y prosiect ymchwil hwn yw archwilio os mae asesu ar gyfer dysgu, yn arbennig cwestiynu’n effeithiol yn helpu i wella addysg disgyblion. Rwy’n gobeithio deall canfyddiad athrawon o asesu ar gyfer dysgu. Mae'r llawlyfr darpar-athrawon yn nodi bod asesu ar gyfer dysgu yn offeryn a ddefnyddir gan athrawon i weld sut mae eu disgyblion yn dysgu (Hopwood a Defis, 2017). Mae'n bwysig ymchwilio mewn i asesu ar gyfer dysgu gan ei fod yn ganolog i Gwricwlwm Cymru 2022 (Cwricwlwm i Gymru, 2019). Defnyddir dull Mosaig yn y prosiect ymchwil hwn a'r offer a ddefnyddir yw cyfweliad a holiadur. Mae'n bwysig fel darpar-athrawes i fod yn gyfarwydd â thechnegau ymchwil. Gan fod Llywodraeth Cymru wedi pwysleisio pwysigrwydd ymchwil i hyrwyddo datblygiad athrawon (Llywodraeth Cymru, 2015). Fodd bynnag, mae Williams (2020) yn nodi bod addysg yn faes anodd ei ymchwilio mewn ynddi gan fod yna lawer o ffactorau sy'n effeithio ar ansawdd yr addysg mae’r disgybl yn ei derbyn. Hefyd, mae'r ymchwil hon yn bwriadu archwilio mewn i os mae asesu ar gyfer dysgu ac yn arbennig cwestiynau effeithiol yn gwella addysg disgyblion.

Bydd y prosiect ymchwil yn anelu at ddeall a yw asesu ar gyfer dysgu yn offeryn pwysig mewn addysg neu beidio. Hefyd, nod y prosiect hwn yw deall y gwahanol ddulliau a ddefnyddir wrth asesu ar gyfer dysgu. Gan mai prosiect ymchwil bach yw hwn, dim ond un dull asesu ar gyfer dysgu fyddai yn canolbwyntio arno, sef ‘ydy cwestiynu’n effeithiol yn hybu dysgu plant?’. Fodd bynnag, er mwyn deall ein nodau ar gyfer y prosiect mae'n rhaid i ni ddeall cyd-destun asesu ar gyfer dysgu. Noda Jones (2005) fod asesu ar gyfer dysgu fel asesiad proffesiynol athro o waith plentyn ac yn darparu adborth effeithiol ar ei waith. Yn yr un modd, byddai Black a Wiliam yn diffinio asesu ar gyfer dysgu fel offeryn y gellir ei ddefnyddio i addasu'r addysgu i addasu i anghenion y disgybl. Dadlau Jones a Black a Wiliam hefyd bod y math hwn o asesu ar gyfer dysgu yn cael ei ddefnyddio bob dydd gan athrawon a'i fod yn bwysig i athrawon wybod beth mae eu disgyblion yn ei ddeall (2005, 2010). Mae dau fath o asesiad sy’n asesiad ffurfiannol, sef arsylwi dyddiol athro ar gynnydd ei disgyblion, a’r llall yw asesiad crynodol sydd yn brofion ffurfiol. Mae'r asesu ar gyfer dysgu yn fath o asesiad ffurfiannol a ddefnyddir yn aml i wella safonau addysg mewn yr ystafell dosbarth. Mae asesu ar gyfer dysgu yn cynnwys:
• Meini prawf llwyddiant
• Cwestiynu Effeithiol
• Asesiad Cymheiriaid a Hunanasesiad
• Adborth
(Llywodraeth Cymru, 2010)

Mae rôl yr athro/athrawes yn hynod bwysig er mwyn i asesu ar gyfer dysgu fod yn llwyddiannus. Awgryma Jones (2005) er mwyn i asesu ar gyfer dysgu fod yn llwyddiannus, ei fod yn dibynnu ar ddau ffactor, y math o adborth y mae athro/athrawes yn ei roi i'r disgyblion a sut mae'r plant yn defnyddio'r adborth hwn. Felly, pa mor llwyddiannus mae'r asesu ar gyfer dysgu yn debynnu ar effeithiolrwydd y gyfathrebu rhwng yr athro/athrawes a’r ddisgyblion. Dadleua Black a Wiliam (2010) y dylai athrawon ddefnyddio asesu ar gyfer dysgu dim ond os yw i mantais yr disgyblion. Mae hwn yn awgrymu bod yr unig gymhelliant dylai athrawon ystyried fod ar gyfer datblygiad disgyblion, dim materion swyddogol. Mae Black a Wiliam (2010) hefyd yn cydnabod fod hi’n anodd i athrawon i ymgyfarwyddo i ddefnyddio asesu ar gyfer dysgu yn rheolaidd. Felly, mae'r waith academaidd yn pwysleisio’r manteision sylweddol asesu ar gyfer dysgu ond dim ond os yw'n cael ei ddefnyddio'n effeithiol gan athrawon.

Yn y prosiect ymchwil hwn byddwn yn edrych ar ydy cwestiynu’n effeithiol yn gwella addysg disgyblion. Awgryma Pollard (2014) bod cwestiynu’n effeithiol gan yr athro/athrawes yn elfen hanfodol o asesu ar gyfer dysgu (Pollard, 2014 yn Hopwood a Defis, 2017). Yn y llawlyfr darpar-athrawon mae'n nodi bod yr athrawon gorau yn gadael digon o amser i blant i feddwl am ateb, a hefyd yn rhoi gwahanol ddulliau i fynegi'r ymateb hwnnw, fel meddwl/paru/rhannu (Hopwood a Defis, 2017). Dadleua Richard (2020) fod disgyblion yn aml yn ceisio meddwl am yr ateb ‘cywir’ yn hytrach na mynegi barn. Mae cwestiynu’n effeithiol yn hybu disgyblion ymgysylltu â phwnc a gwerthuso eu credoau eu hunain sydd yn ei dro yn hybu sgil meddwl yn beirniadol (Richard, 2020). Felly, mae cwestiynu’n effeithiol yn cael effaith uniongyrchol ar ansawdd ymatebion y disgyblion. Mae’n bwysig i nodi fod dim ond un ateb cywir i gwestiwn caeedig ond mae cwestiwn agored yn wneud i'r disgyblion feddwl a chael barnau.

Un o'r damcaniaethwyr sydd wedi trafod cwestiynu’n effeithiol yw Bloom. Yn gwreiddiol mae tacsonomeg Bloom yn dangos fod yr disgyblion yn gallu dangos dealltwriaeth o’r canlynol:
• Gwybodaeth
• Dealltwriaeth
• Cymhwyso
• Dadansoddi
• Synthesis
• Gwerthuso
(Lasley, 2016)

Awgryma Lasley (2016) bod tacsonomeg Bloom wedi gwneud i athrawon feddwl am y ffordd y maent yn cwestiynu eu disgyblion ac mae hwn yn cyfrannu at gwella addysg eu disgyblion. Un o’r beirniadaethau o dacsonomeg Bloom yw nad yw Bloom wedi wneud ymchwil i brofi ei ddullau (TES, 2019).

Mae'n hanfodol bod athrawon yn ymwybodol o'r ymchwiliadau a'r arferion effeithiol mae ymchwilwyr proffesiynol yn eu defnyddio er mwyn gwella eu haddysg. Dadl Sherrington (2013) yw fod cynnal ymchwilad yn ffordd gwych o ddatblygiad proffesiynol parhaus. Mae hefyd yn bwysig fel bod y disgyblion yn derbyn yr addysg orau a bod athrawon yn gallu mabwysiadu technegau newydd fel awgrymwyd gan Lywodraeth Cymru (2015). Fodd bynnag, yn y ‘great teaching toolkit’ (2020) mae'n nodi dylai athrawon dod yn gyfarodd gyda damcaniaethau, yn enwedig pam y maent yn eu defnyddio yn yr ystafell ddosbarth. Hefyd, dylai'r damcaniaethau hyn fod yn seiliedig ar dystiolaeth. Mae’n holl bwysig rhoi’r dewis i athrawon i gymryd rhan yn ymchwil oherwydd fydd yn cael dylanwad ar eu gwybodaeth a’u harbenigedd (Blackburn, 2018). Pwysleiswyd Llywodraeth Cymru yr syniad y dylai ysgolion fod yn sefydliadau dysgu ac dylai athrawon fod yn ymchwilwyr,  i ddeall ymhellach y dulliau gorau i ddysgu eu disgyblion (Hwb, 2018). Gellir gweld hyn yn Ysgol A wrth iddynt sefydlu pwyllgor dysgu proffesiynol er mwyn gwella safonau asesu ar gyfer dysgu (Hwb, 2018).

Er mwyn penderfynu os ydy asesu ar gyfer dysgu, yn enwedig cwestiynu effeithiol, yn cael effaith ar addysg disgyblion, mae angen mwy o ymchwil. Fel darpar-athrawes mae'n bwysig cymryd rhan mewn prosiectau ymchwil. Mae Llywodraeth Cymru wedi pwysleisio bod ymarfer myfyriol yn ganolog ar gyfer datblygiad athrawon, a mae cynnal ymchwiliadau yn rhan fawr ohono (Llywodraeth Cymru, 2015). Nid yn unig ydy Llywodraeth Cymru yn rhoi pwyslais ar athrawon i gynnal ymchwil, disgwylwyd disgyblion i wneud ymchwil hefyd. Yn y Cwricwlwm i Gymru 2022 o dan y pwrpas ‘ddysgwyr uchelgeisiol, galluog’, mae’n nodi y dylai disgyblion gallu cynnal ymchwil a gallu dadansoddi eu canfyddiadau (Cwricwlwm i Gymru, 2019). Yn ogystal a ni, mae Kumar (2011) yn nodi bod cynnal ymchwil yn rhan hanfodol o waith proffesiynol ac felly, mae angen i ddisgyblion fod yn gyffyrddus yn archwilio a gwerthuso eu canfyddiadau er mwyn paratoi nhw am ei dyfodol.

Mae dull mosaig yn cyfeirio at gymysgedd o ddulliau ymchwil a ddefnyddir i gael gwell dealltwriaeth o safbwynt y disgyblion (Clark, 2011). Mae'r mathau o ddulliau ymchwil a ddefnyddir yn y dull Mosaig yn cynnwys cyfweliadau, holiaduron, arsylwadau, grwpiau ffocws ac arolygon. Crëwyd y dull mosaig gan fod angen i ymchwilwyr ddeall, sut yw’r ffordd gorau o ymchwilio plant, gan eu bod eisiau deall safbwynt y plentyn (Clark, 2011). Mae’r dull Mosaig yn canolbwyntio’n ar safbwynt y plentyn er ei fod hefyd yn pwysleisio pwysigrwydd gwrando ar rieni ac athrawon i gael ystod ehangach o ddata (Clark, 2011). Er, ni fyddwn yn gallu deall safbwynt y disgyblion yn prosiect ymchwil hwn gan na allwn gynnal arsylwad oherwydd cyfyngiadau covid-19. Awgryma Denscombe (2014) bod y dull Mosaig yn gadael ymchwilwyr weld darlun mwy cyflawn o'r pwnc. Felly, byddwn yn defnyddio sawl ddull yn yr ymchwil hon: sef gynnal cyfweliad a holiadur.

Fel grŵp byddwn yn cynnal cyfweliad ag un athrawes/pennaeth o ysgol gynradd lleol. Mae yna wahanol fathau o gyfweliadau y gallem eu cynnal. Y cyntaf oedd cyfweliad strwythuredig; lle mae'r cyfwelydd wedi paratoi'r cwestiynau ac nad ydy mynd i ofyn am eglurhad neu wyro oddi wrth y cwestiynau hynny (Cobb yn Austin, 2016). Yr ail fath o gyfweliad yw cyfweliad lled-strwythuredig sydd gyda gwestiynau wedi'u paratoi ond a fydd yn gwyro oddi wrth y cwestiynau hynny os oes angen. Y trydydd yw cyfweliad heb strwythur lle bydd y cyfwelydd yn gwrando ar yr atebion ac yn gofyn cwestiynau yn seiliedig ar atebion y cyfranogwyr. Sgwrs anffurfiol yw'r bedwaredd ffurf o gyfweliad, ond rhaid i'r cyfranogwyr fod yn ymwybodol eu bod yn cymryd rhan mewn prosiect ymchwil a bydd eu hatebion yn cael eu defnyddio at ddibenion ymchwil (Cobb yn Austin, 2016). Byddwn yn defnyddio fformat lled-strwythuredig gydag un darpar-athrawes yn gofyn cwestiwn ar y tro. Efallai y byddwn yn gofyn am wybodaeth bellach neu'n addasu'r cwestiynau os oes angen. Dadleua Cobb fod dylanwad y cyfwelydd a mathau o chwestiynau yn cael effaith enfawr ar y data a dderbyniwn gan y cyfranogwr (Cobb yn Austin, 2016, tud. 75). Felly, byddwn yn ceisio bod mor ddiduedd a gadael yr cyfranogwr fynegi ei barn ar pwysigrwydd cwestiynu’n effeithiol heb fynegi ein barn. Noda Opdenakker (2006) fydd y cyfranogwr yn hefyd fynegi ei barn trwy iaith ei chorff felly byddaf yn ystyried hyn (Opdenakker, 2006). Hefyd, mae Quad a Brifysgol Caerlŷr yn awgrymu na ddylai ymchwilwyr ddefnyddio cwestiynau arweiniol a dylai'r cwestiynau fod yn ddiduedd (Quad, 2016 Prifysgol Caerlŷr, d.d).

Os byddwn yn cynnal yr ymchwiliad hwn mewn ysgolion, yna byddwn wedi cynnal arsylwad. Mae Alderson a Morrow (2011) yn trafod cryfderau a gwendidau cynnal arsylwadau fel ‘outsider’ neu ‘insider’. Un o wendidau bod yn rhywun o’r tu allan yw nad yw’r disgyblion yn ymddiried ynoch chi ac yn yr un modd, nid yw’r ymchwilydd yn adnabod y disgyblion (Alderson a Morrow, 2011). Fodd bynnag, mae rhai pethau defnyddiol o fod yn ymchwilydd allanol profiadol, fel efallai y byddwch yn arsylwi pethau nad yw ‘insiders’ yn eu sylweddoli (Alderson a Morrow, 2011). Yn y prosiect ymchwil hwn mae’r cyfranogwyr i gyd yn ‘insiders’, oherwydd maent yn gweithio yn yr ysgol fel athrawon, cynorthwywyr neu benaethiaid. Er bod ganddynt brofiad o ddefnyddio asesu ar gyfer dysgu yn yr ystafell ddosbarth, maent yn hunanwerthuso eu harferion eu hunain. Felly, bydd hi wedi bod yn fuddiol i’r ymchwil hon i cynnal arsylwad i weld a fyddai ‘rhywun o’r tu allan’ wedi sylwi pethau na fyddai’r athrawon yn eu gweld.

Awgryma Israel (2015) bod ymddygiad moesegol yn ymwneud a ymddiried. Mae angen i'r cyfranogwyr a'r ymchwilwyr ymddiried yn ei gilydd i gynnal prosiect, a chyfrifoldeb yr ymchwilwyr yw i fod yn ymwybodol ac yn gofalus o'r sensitifrwydd y gallai cyfranogwyr cael (Israel, 2015). Mae hefyd yn bwysig i fod yn ymwybodol bod gan gyfranogwyr, o dan Ddeddf Diogelu Data 2018, hawl i wybod sut mae eu data yn cael ei ddefnyddio (GOV.UK, 2018). Felly, yn ôl British Education Research Association (BERA) mae'n hanfodol i'r ymchwilwyr fod yn glir gyda'r cyfranogwyr a gweithredu mewn ffordd foesegol. Un o'r ffyrdd rydym yn sicrhau ein bod mor foesegol â phosibl yw llenwi ffurflen moeseg a derbyn caniatâd gan y Brifysgol cyn ymgymryd ag unrhyw ymchwil (gwelwch atodiad 7). Ffordd arall o fod yn ymchwilwyr moesegol yw bod yn ymwybodol bod angen i gyfranogwyr roi caniatâd gwybodus.

Noda Israel y gellir rhannu caniatâd gwybodus yn ddau weithgaredd allweddol. Yn gyntaf, mae angen i’r cyfranogwyr ‘comprehend’ yr ymchwiliad ac yn ail, mae angen iddynt gytuno i ‘nature of the research and their role within it’ (Israel, 2015, tud. 79). Yn yr un modd, mae Diener a Crandall yn dadlau bod caniatâd gwybodus yn dibynnu ar bedair elfen sef ‘competence, voluntarism, full information and comprehension’ (Diener a Crandall, 1978 yn Cohen, Manion a Morrison, 2007, tud. 52). Mae Faden a Beauchamp hefyd yn cytuno ac yn awgrymu y byddai unrhyw fath o llawdriniaeth yn ystod yr ymchwil yn dirymu'r cydsyniad a roddwyd gan y cyfranogwyr (Faden a Beauchamp, 1986 yn Israel, 2015). Felly, mae'n bwysig bod yr chyfranogwyr yn ymwybodol o'u hawliau a natur y prosiect. Yn yr holiadur rydym wedi nodi'n glir natur y pwnc ymchwil; yr amser y bydd yn ei gymryd i'w gwblhau; mae cwblhau'r holiadur yn wirfoddol; yr hawl i dynnu'n ôl o'r holiadur ar unrhyw adeg ac y bydd y wybodaeth sydd gennym yn cael ei chadw'n gyfrinachol (gwelwch atodiad 2). Felly, rydym wedi ceisio bod mor foesegol â phosibl, fel bod y cyfranogwyr yn gwybod yr hyn y maent yn cytuno iddo. Yn yr un modd, rydym yn dechrau'r cyfweliad gyda'r un wybodaeth ag a ddefnyddiwyd yn yr holiadur (gwelwch atodiad 1). Er, roeddem yn ymwybodol fod hi’n bosibl mewn cyfweliad, i deimlo bwysau i ateb cwestiwn sy'n gwneud i chi deimlo'n anghyfforddus. Felly, rydym wedi cynnwys y frawddeg “mae hawl i chi gwrthod ateb unrhyw gwestiwn” fel bod pawb yn y cyfweliad yn ymwybodol fod hawl i’r cyfranogwr i gwrthod ar unrhyw adeg (gwelwch atodiad 1).

Noda Israel (2015) bod cyfranogwyr yn cytuno i gymryd rhan mewn prosiectau ymchwil os cedwir eu henwau’n gyfrinachol a dim ond defnyddio eu gwybodaeth ar gyfer materion ymchwil. Mae BERA yn nodi y dylid cadw manylion cyfranogwyr yn gyfrinachol a bod gan gyfranogwyr hawl i'w preifatrwydd (BERA, 2018). Felly, ni fydd enwau'r cyfranogwyr nac enw a lleoliad yr ysgol yn cael eu cyhoeddi, fel nodwyd wrth gyflwyno'r holiadur a'r cyfweliad (gwelwch atodiad 1 a 2). Hefyd, mae'r ffurflen foeseg yn nodi y bydd manylion cyfranogwyr yn cael eu cadw'n gyfrinachol yn ol chanllawiau BERA (gwelwch atodiad 7).

Ni dderbyniodd yr ymchwil hon ddigon o ddata i ddod i gasgliadau pendant. Byddai dod i gasgliadau ar astudiaeth sydd dim ond wedi derbyn mewnbwn gan dri chyfranogwr yn gamarweiniol. Er bod y canlyniadau'n ddibynadwy, rhaid bod yn ofalus wrth ddehongli'r canlyniadau hyn gan eu bod yn adlewyrchu barn tri chyfranogwr yn unig (Hackshaw, 2008). Fel ymchwilydd moesegol mae'n bwysig dangos cyfyngiadau'r prosiect ymchwil hwn. Fodd bynnag, gallwn edrych ar y dystiolaeth a dderbyniwyd o dair ffynhonnell gredadwy. Mae'r defnydd o'r term credadwy yn cyfeirio at y ffaith fod y cyfranogwyr yn athrawon a fyddai’n defnyddio asesu ar gyfer dysgu yn yr ystafell ddosbarth.

Mae'r dystiolaeth a dderbyniwyd yn awgrymu bod asesu ar gyfer dysgu, yn enwedig cwestiynu effeithiol, yn dull effeithiol ar gyfer gwella safonau addysg yn yr ystafell ddosbarth pan defnyddiwyd yn gywir. Mae'r cyfranogwr yn awgrymu mai prif fantais cwestiynu’n effeithiol yw bod y “athro neu athrawes yn ymwybodol o faint mae’r plant wedi dysgu” (gwelwch atodiad 4). Yn yr un modd, byddai'r canlyniadau a dderbynnir ar yr holiadur hefyd yn cadarnhau'r farn honno. Nododd un cyfranogwr fod “cwestiynu er mwyn sicrhau dealltwriaeth” (gwelwch atodiad 3). Byddai Fisher a Frey (2010) yn dadlau mai unig bwrpas cwestiynu’n effeithiol yw i gwirio dealltwriaeth y disgyblion.
Un o'r anfanteision a nododd y cyfranogwr yn y cyfweliad oedd bod asesu ar gyfer dysgu yn cael ei ddefnyddio am materion swyddogol nid er mwyn y lles y disgyblion. Dywedodd y cyfranogwr:

“dros y blynyddoedd mae Asesu ar Gyfer Dysgu wedi cael ei wneud, dim ond jyst, er mwyn profi bod nhw yn gwneud e, mae rhaid bod pwrpas i dasg Asesu ar Gyfer Dysgu.” (Gwelwch atodiad 4)

Byddai Jones (2005) yn cytuno â'r dehongliad hwn bod gwahaniaeth amlwg rhwng 'asesu dysgu' ac 'asesu ar gyfer dysgu', gyda'r cyntaf yn ffurfioldeb er mwyn cwrdd â thargedau a osodwyd gan y Llywodraeth a'r olaf yn ymwneud â gwella addysg plant. Mae'r cyfranogwr yn dadlau fod rhaid defnyddio asesu ar gyfer dysgu yn pwrpasol, dim fel ffurfioldeb. 
Mae’r cyfranogwr yn pwysleisio pwysigrwydd o’r disgyblion i fod yn “ymwybodol o’u targedau nhw a beth fydd angen arnyn nhw i wella” (gwelwch atodiad 4). Byddai Ysgol B yn cytuno â'r datganiad hwn gan eu bod wedi hunanwerthuso sut maen nhw'n cyflwyno adborth i'w disgyblion (ESTYN, 2018). Y ganlyniad o'r hunanasesiad hwn oedd i rhoi adborth clir i’r disgyblion, sydd fel arfer yn cynnwys gosod targedau bach i ddisgyblion a fydd yr addysg yn wella dros amser (ESTYN, 2018). Yn wrthgyferbyniol, mae ysgol C wedi blaenoriaethu gwneud pob aelod o staff yr ysgol yn ymwybodol o gyflawniad disgyblion fel y gall staff arwain disgyblion yn well yn ystod y gwersi (ESTYN, 2017).

Noda’r cyfranogwr bod cwestiynu’n effeithiol yn naturiol i athrawon. Dwedodd bod hi “ddim yn gwneud e’n swyddogol ar bapur achos dwi’n credu mai dy reddf naturiol” (gwelwch atodiad 4). I ehangu ar pwynt yma, nododd y cyfranogwr nad oeddon hi yn defnyddio tacsonomeg Bloom yn ‘ffurfiol’ ond roeddon hi yn defnyddio llawer o agweddau tacsonomeg Bloom yn naturiol (gweler atodiad 4). Hefyd, dangosodd canlyniadau’r holiadur nad oeddent yn defnyddio tacsonomeg Bloom hefyd (gwelwch atodiad 3).

Pwysleisiodd y cyfranogwr y bwysigrwydd o derbyn atebion wrth bob disgybl yn y dosbarth. Dywedodd fod yn rhaid i athrawon addasu eu cwestiynau er mwyn sicrhau bod anghenion eu disgyblion yn cael eu ystyried. Dywedodd y dylai athrawon ddefnyddio gwahanol “strategaethau cwestiynu” i sicrhau bod pob disgybl yn cael ei gynnwys (gweler atodiad 4). Dadleuodd fod dulliau fel ‘diamond ranking’ yn effeithiol gan eu bod yn rhoi cyfle i bawb gael barn a rhannu eu farn gyda’r dosbarth (gwelwch atodiad 4). Bydd Siraj and Mayo yn cytuno gyda barn yma a hefyd dadlau bod personoliaethau disgyblion yn cael effaith uniongyrchol ar ryngweithiad y plentyn mewn gweithgareddau ystafell ddosbarth (2014, tud. 105-106).

Roedd y cyfranogwyr yn ddibynadwy gan fod brofiadau uniongyrchol ganddi nhw o ddefnyddio asesu ar gyfer dysgu, a hefyd gwybodaeth am sut mae athrawon eraill yn defnyddio asesu ar gyfer dysgu. Dwedodd National Foundation for Educational Research (NFER) mai dibynadwyedd mewn ymchwil yn golygu fod ymchwilydd arall gallu cael yr un canlyniadau pe byddent yn cynnal yr un ymchwil ag y gwnaethoch chi, gyda'r un cyfranogwyr (NFER, 2013, tud. 9). Er, efallai y bydd rhywfaint o amrywiad yn yr atebion ceisom yn yr cyfweliad, byddai'r ymchwilydd feindio yr un themâu a'r casgliadau ar ymchwil hon.

Fodd bynnag, mae'n amhosibl derbyn data gan gyfranogwr heb rai rhagfarnau. Gan mai dim ond safbwynt yw rhagfarn. Roedd ei safbwyntau yn ddefnyddiol gan fod ei phrofiad o ddefnyddio asesu ar gyfer dysgu yn sail i'w hatebion. Awgryma Lincoln a Cuba (1985) y dylem cael gwared a’r term ‘reliability’ a defnyddio geiriau fel ‘credibility’ a ‘trustworthiness’ (Lincoln a Cuba, 1985 yn Cohen, Manion a Morrison, 2007, tud. 149). Mae Cohen, Manion a Morrison (2007) yn awgrymu y gallai rhagdybiaeth y cyfwelydd gwestiynu dilysrwydd y prosiect ymchwil. Wrth fyfyrio ar y prosiect ymchwil hwn, roedd tuedd gan yr holl gyfranogwyr i brofi bod asesu ar gyfer dysgu yn fuddiol ar gyfer datblygu addysg y disgyblion. Er, mae'n bosibl bod asesu ar gyfer dysgu yn offeryn gwych, roeddem yn rhy awyddus i brofi ei ddefnyddioldeb. Dadleua NFER y dylai ymchwilwyr gydnabod eu safbwyntiau ac mae'n edrych am dystiolaeth a allai wrthddweud y rhagfarnau hyn (NFER, 2013). Er, gwnaethom drafod yn fyr anfanterision asesu ar gyfer dysgu, fel ei fod yn cael ei ddefnyddio i gyrraedd targedau a osodwyd gan y llywodraeth ac nid er budd y plant. Ni wnaethom ymchwilio mwy mewn i anfanteision cwestiynu’n effeithiol gan nad oedd y dystiolaeth yn dangos llawer o anfanteision. Mewn ymchwil bellach byddai angen i ni edrych ar y anfanteision o asesu ar gyfer dysgu, yn benodol ar cyfyngiadau cwestiynu’n effeithiol.

I gloi, mae'r ymchwil hon yn awgrymu bod asesu ar gyfer dysgu ac yn benodol cwestiynu’n effeithiol yn dull defnyddiol os defnyddiwyd yn iawn gan athrawon. Mae'r canfyddiadau'n awgrymu bod athrawon yn credu fod cwestiynu’n effeithiol yn dull effeithiol iawn ac yn ei ddefnyddio'n aml. Fodd bynnag, o ystyried yr maint o’r ymchwil hon (dim ond tri chyfranogwr) mae'n amhosibl dod i unrhyw gasgliadau gan fod y sampl yn rhy fach. Er, roedd y cyfranogwyr yn gredadwy, byddai dod i gasgliad syml yn dwyllodrus. O ganlyniad o'r ymchwil hon rwy'n ymwybodol o bwysigrwydd asesu ar gyfer dysgu ac rwy'n bwriadu defnyddio'r dulliau hyn yn fy lleoliad nesaf. Byddaf yn ymwybodol o'r mathau o gwestiynau y byddaf yn eu gofyn i'r disgyblion ac yn ceisio osgoi cwestiynau caeedig. Bydd yr sgiliau ymchwilio mae'r modiwl hwn wedi'u dysgu imi yn cael eu defnyddio dros fy gyrfa oherwydd mae Llywodraeth Cymru yn disgwyl bod athrawon i fod yn ymchwilwyr.

